Source: https://www.hel.fi/static/public/hela/Sosiaali-_ja_terveyslautakunta/Suomi/Paatos/2018/Sote_2018-11-20_Sotelk_20_Pk/6660D5D5-1D76-C402-9DB2-674F02B00001/Sosiaali-_ja_terveystoimialan_hankintavaltuuksien_.html
Timestamp: 2019-10-22 10:09:27+00:00
Document Index: 16319005

Matched Legal Cases: ['§ 334', '§ 174', '§ 3', '§ 334', '§ 334', '§ 255', '§ 102']

Sosiaali- ja terveystoimialan hankintavaltuuksien päivittäminen
HEL 2017-005240 T 00 01 00
Sosiaali- ja terveyslautakunta päätti hyväksyä hankintoihin liittyvän toimivallan siirtämisen esityksen liitteen mukaisesti 7.1.2019 alkaen kumoten edellisen päätöksen § 334 (12.12.2017).
Julia Hyvärinen, hankintalakimies, puhelin: 310 21831
julia.hyvarinen(a)hel.fi
Tuomas Riihivaara, vastaava hankinta-asiantuntija, puhelin: 310 43217
tuomas.riihivaara(a)hel.fi
Hankintavaltuudet 7.1.2019 alkaen
Kaupunginvaltuuston hyväksymän 13.6.2018 (§ 174) hallintosäännön mukaan toimialalautakunta päättää tai hyväksyy perusteet ja rajat, joiden mukaan viranomainen päättää hankinnoista lukuun ottamatta osakkeita (10 luku 1 § 3 momentti 3 kohta).
Sosiaali- ja terveyslautakunta päättää hyväksyä hankintoihin liittyvän toimivallan siirtämisen esitetyn liitteen mukaisesti 7.1.2019 alkaen kumoten edellisen päätöksen § 334 (12.12.2017).
Hankintavaltuuksissa on huomioitu päivystysintegraation ja välinehuollon siirtymisen Helsingin ja Uudenmaan sairaanhoitopiiriin (HUS:iin) aiheuttamat viranhaltijoiden vakanssien muutokset ja siirtymät, minkä vuoksi uusia hankintavaltuuksia noudatetaan 7.1.2019 alkaen.
Sosiaali- ja terveystoimialan palveluja on myös uudistettu vuoden 2018 aikana (esim. kaupunginsairaalan ja kuntoutuksen osaamiskeskuksen yhdistyminen Helsingin sairaalaksi ja HelppiSeniori -toiminnan aloittaminen) ja uudistetaan vuoden 2019 alusta (psykiatria- ja päihdepalvelujen uudistaminen), mitkä ovat aiheuttaneet tarpeita viranhaltijoiden nimikemuutoksiin. Nämä muutokset on huomioitu 7.1.2019 voimaan tulevissa hankintavaltuuksissa. Lisäksi eräitä hankintavaltuuksia on poistettu virkojen muututtua toimiksi.
Sosiaali- ja terveyslautakunta 12.12.2017 § 334
Sosiaali- ja terveyslautakunta päätti kumota hankintoihin liittyvän toimivallan siirtämisestä 19.9.2017 tekemänsä päätöksen (§ 255) ja muuttaa liitteessä 1 mainittujen viranhaltijoiden hankintavaltuuksia seuraavasti:
1) Toimialatasoiset viranhaltijoiden hankintavaltuudet:
Tietohallintopäällikölle on kirjattu enintään 500 000 euron hankintavaltuus muiden palvelujen ja tavaroiden hankintaan, joka on tarkemmin määritelty puhelinvaihteen palveluiksi ja tietojärjestelmäpalveluiksi. Määrittely muutetaan muotoon "Puhelinvaihteen palvelut, tietohallintoon liittyvät tietojärjestelmä-, palvelu-, lisenssi- ja tavarahankinnat".
2) Perhe- ja sosiaalipalvelujen palvelukokonaisuuden hankintavaltuudet:
Viranhaltijoiden hankintavaltuuksista poistetaan keskitettyjen palvelujen päällikölle määrätty enintään 5 000 euron hankintavaltuus muiden palvelujen ja tavaroiden hankintoihin.
3) Toimialan hallinnon hankintavaltuudet:
Toimialan tukipalvelupäällikön hankintavaltuuksia muutetaan tavarahankintojen osalta siten, että toimialatasoisiin hankintavaltuuksiin lisätään välinehuollon ja muut yksikön toiminnan edellyttämät tavarahankinnat.
Samalla sosiaali- ja terveyslautakunta päätti hyväksyä liitteen 1 mukaiset sosiaali- ja terveystoimialan viranhaltijoiden hankintavaltuudet, jotka pysyvät muilta osin ennallaan.
19.09.2017 Ehdotuksen mukaan
Jukka Harno, hankintalakimies, puhelin: 310 43096
jukka.harno(a)hel.fi
Kaupunginhallituksen johtamisen jaosto 22.05.2017 § 102
Kaupunginhallituksen johtamisen jaosto päätti siirtää hankintojen toimivaltaa liitteessä esitetyllä tavalla sosiaali- ja terveystoimialalla 1.6.2017 alkaen 31.5.2018 saakka.
Samalla kaupunginhallituksen johtamisen jaosto päätti, että liitteessä mainitut viranhaltijat voivat tehdä toimialan hankintoja siirretyn toimivallan mukaisesti ennen 1.6.2017.
15.05.2017 Pöydälle
Hannu-Pekka Polttila, hankintapäällikkö, puhelin: 310 71612
hannu-pekka.polttila(a)hel.fi
Jorma Lamminmäki, hankintajohtaja, puhelin: 310 31500
jorma.lamminmaki(a)hel.fi